text: Puja a bord de la història | Funicular de Gelida - Turistren
  Visita el Centre d'interpretació del Funicular de Gelida
  En aquest espai podràs recórrer la història i l'evolució del Funicular de Gelida des de la seva inauguració l'any 1924.
  Aquesta exposició, ubicada damunt de l'estació Superior del Funicular, conté desenes de plafons i imatges històriques que recorren els fets cronològics més rellevants i és una bona mostra de l'impacte en la millora de la mobilitat dels veïns de Gelida.
  A més, també es recorren episodis com la transformació de la línia durant la segona meitat del segle XX, amb l'adquisició i renovació per part de Ferrocarrils de la Generalitat de Catalunya durant la dècada dels 80.
  Podràs veure una selecció d'objectes de la línia: des de banderins o bitllets fins a rètols de senyalització. I també, contemplar imatges de vídeo històriques asseguts en els bancs originals del Funicular.